176 Incarnacio

Qualem et quantum effectum habeat Deus ad genus humanum patet per eius incarnacionem. Vnde Prou. 8[:31] dicitur, *Delicie mee esse cum filiis hominum*. Nam vbi secundum Macrobium *Super Sompnium Scipionis*, libro primo, nouem menses deputentur proli ad morandum in vtero materno. Christus tamen mansit in vtero materno per x. menses exceptis 5. diebus, sicut patet computantibus a die concepcionis eius que fuit 8 Kalendas Aprilis vsque ad diem nativitatis eius que fuit 8 Kalendas Januarii.

Item, nobiles viri non reputant se delicate pastos si tantum habeant domestica nisi pascantur alis que capiuntur aucupio aut venacione. Sic Ysaac iniunxerit filio suo ut afferet sibi de venacione, Gen. 27[:4]. Sic Deus habens in celo angelos sicut domesticos non reputauit se esse in deliciis donec descenderet ad aucupium et venacionem hominum dicente Apostolo, Heb. 2[:16]: *Nusquam angelos apprehendit, sed semen Abrahæ apprehendit*. Ideo quamuis angeli se permitterent adora- /f. 52ra/ ri ab hominibus ante incarnacionem, utpote Abraham, Gen. 18[:2] et ab Loth Gen. 19[:1]. Post incarnacionem tamen non permiserunt, Apo. 19[:10] et 22[:9], vbi dixit angelus eum adorare volenti *Vide ne feceris.*

Sic fecit Deus Pater sicut homo prudens habens ad nefarios ut eos diuidat, contrahit nupcias ex vna parte inter filium et filiam alterius, et sic totam partem illam trahit ad se. Sic Deus videns genus humanum confederatum cum diabolo maritauit filium suum cum natura humana, Matt. 22[:2]: *Simile est regnum celorum homini regi, qui fecit nuptias filio* eius. Vnde seruus Abrahe dixit figuratiue, Gen. 24[:43]: *Virgo, que egredietur ad hauriendam aquam*, pro se et aliis ipsa est que preparauit Dominus filio domini mei. Hec est virgo Maria que primo hausit gratiam de fonte sapientie.

¶ Exempla adduci possunt ad offendum possibilitatem incarnacionis Christi sine semine sue speciei. Et Deus fecit feminam perfectam de costa viri quare ergo non potuit virum facere de sanguine mulieris per operacionem Spiritus Sancti.

¶ Item, secundum Aristotelem, 1, *De animalibus*,et secundum Plinium liber 13, femina palma, de se sterilis, si crescat iuxta palmam marem concipit ex eo solo odore et fit fecunda.

Item, concha mare ex solo rore colesti concipit margaritam secundum illud, libro 16, c. 4.

Item, secundum Ambrosium in *Hexameron* libro 5, c. 41, vultur parit sine masculo.

¶ Item, quando fulgur dissoluit gladium in vagina ipsa manente integra.

¶ Item, vitro manente integro sol pertransit cum radio colorato. Vnde quidam metricus: Lumine solari nescit vitrum violari, Nec vitrum sole, nec virgo puerpera prole. Vnde Chrisostomus, homilia prima, numquid ad virum pertinet concepcio mulieris quod fit quando vir vel mulier concipiet sed proculdubio non quando vir vult sed quando Deus uult concipit mulier.

¶ Quid ergo mirum si velit Deus isti mulieri sine viro fructum prestare? Legitur in *Speculo Historiali*, quod cum quidam Saracenus haberet penes se pulchrimam ymaginem beate Marie et miraretur quomodo virgo parere posset. Subito actreverunt ymagini mamille carnee quod videns Saracenus baptizatus est.

Item, vermis vnius de re terrena nascitur sine vllo concubitu. Ideo Christus dicitur vermis ille qui corrosit ederam sub cuius umbram Jonas [4:7] requireuit quando, scilicet, vmbram legis abstulit sub qua Judea requieuit et genti penitenti veniam dedit.